Adobe Photoshop

Adobe Photoshop (бесѣдно просто Photoshop), е професионална комерчна программа на обробку растерной графикы од америцкой софтверной компании Adobe Systems. Photoshop дозвалять интерактивне редагованя сканованых и цифрово одфотованых графичных материалов з готовыма инструментами. Программа подтримуе над 20 графичных файловых форматов и ей интерфейс е доступный в розличных языках. Властый файловый формат — PSD (PhotoShop Document), котрый захранять вшиткы атрибуты, хоснуе ся под час довгшой роботы (напримѣр з различныма слоями (Layers) и масками (Masks), и историев змѣн (History), а в конци може быти готова робота дана до хотьякого жаданого формата.

 Мѣсто в днешном животѣ 
Photoshop е една из первых, але и доднесь зоставать ведучов программов на редакцию дигиталных (цифровых) зображѣнь. Ей имя стало ся пословичным, можеме чути: „Что ся чудуеш, тота знимка е фотошопнута!“. Циже, часто ся ставать, же то, что видиме, не е оригинална фотография, а е резултат майстерной компютерной ретушѣ або и графичного змонтованя. Нова можность дигиталного зображованя привела до появы такых понять, як цифрова фотоманипулация (photomanipulation) и дигиталне рисованя (digital painting) з розличныма техниками, напримѣр, розпорошовачом (airbrushing).

Photoshop е программа не лем про визуалну обробку знимок и образчиков, але и на створѣня график, шкиц, мап и другых зображѣнь. 

 Найновшы верзии 
Photoshop 14, датованый юном 2013, мать назву Photoshop CC. Куртанка CC означать, же продукт интегрованый до пакета программ Adobe Creative Cloud.Дознайте ся о новом Photoshop CC! (англ.) (18 June 2013).
Од юна 2014 программа мать нове означованя верзий: теперь ю называють подля рока выпуска (Photoshop 2014.0.0).
 Росширены функции программы 
Росширена верзия программы Adobe Photoshop Extended назначена про вецей профессийне хоснованя; при створѣню анимованых филмов, видео, мултимедийных проектов, тримѣрного графичного дизайна и веб-дизайна, при роботах в сферѣ промысловой продукции, медицины, архитектуры, при научных изглядованях.

В программѣ Adobe Photoshop Extended сучасных верзий (од CS4) мож отваряти и нарабляти з 3D-файламиEssential 3D concepts and tools in Photoshop, створеными такыми программами, як Adobe Acrobat 3D, Autodesk 3ds Max, Maya и Google Планета Земля. 

 Одказы 

 Сторонка семейства продуктов Adobe Photoshop(русс.) на официалном сайтѣ Adobe.
 Наставы и помочь в Adobe Photoshop (русс.)
 Essential 3D concepts and tools in Photoshop
 Референции 
Катеґорія:Компютеры і інтернет
Катеґорія:Софтвер